stanford-oval/wikipedia huggingface dataset:
พระยาพหลโยธินรามินทรภักดี (นพ พหลโยธิน)
ประวัติ

พลโท พระยาพหลโยธินรามินทรภักดี เกิดเมื่อวันเสาร์ เดือน ๖ ขึ้น ๔ ค่ำ ปีมะเมีย จุลศักราช ๑๒๓๓ ตรงกับวันที่ 22 เมษายน พ.ศ. 2414 เป็นบุตรชายของ พันเอก พระยาพหลพลพยุหเสนา (กิ่ม พหลโยธิน)ข้าหลวงเดิมใน พระบาทสมเด็จพระจุลจอมเกล้าเจ้าอยู่หัว ซึ่งได้นำบุตรชายของตนเข้าถวายตัวเป็นมหาดเล็กตั้งแต่เด็ก และเข้าเรียนที่ โรงเรียนสราญรมย์ จากนั้นจึงได้เข้าเรียนหนังสือในสำนักของ พระยาศรีสุนทรโวหาร (น้อย อาจารยางกูร) และ ขุนปรีชานุสาสน์
ต่อมาเมื่อมีการตั้งโรงเรียนนายร้อยทหารบกขึ้นที่วังสราญรมย์นายนพมหาดเล็กจึงได้เข้าศึกษาที่โรงเรียนนายร้อยทหารบกสราญรมย์กระทั่งจบการศึกษาและได้รับพระราชทานยศ ร้อยตรี เมื่อปี พ.ศ. 2431 จากนั้นจึงได้เจริญก้าวหน้าในราชการขึ้นเรื่อย ๆ จนมียศทหารและบรรดาศักดิ์สุดท้ายที่ พลโท พระยาพหลโยธินรามินทรภักดี
ด้านชีวิตครอบครัวสมรสกับ คุณหญิงล้วน (สกุลเดิม จารุจินดา) มีบุตรชายคนสำคัญคือนาย แนบ พหลโยธิน หนึ่งในสมาชิกของ คณะราษฎร ผู้ชักชวน พลเอก พระยาพหลพลพยุหเสนา (พจน์ พหลโยธิน) ผู้เป็นอาให้เป็นหัวหน้าคณะราษฎร
พลโท พระยาพหลโยธินรามินทรภักดี ถึงแก่อนิจกรรมเมื่อวันที่ 17 พฤศจิกายน พ.ศ. 2462 ด้วยโรคไตพิการ สิริรวมอายุเพียง 48 ปี ในการนี้ พระบาทสมเด็จพระมงกุฎเกล้าเจ้าอยู่หัว โปรดเกล้าฯ พระราชทานโกศโถและฉัตรเบญจาตั้ง ๔ เป็นเกียรติยศ
ยศและบรรดาศักดิ์

พ.ศ. 2431 ร้อยตรี
15 พฤศจิกายน พ.ศ. 2435 ร้อยโท
19 กันยายน พ.ศ. 2440 ร้อยเอก
20 กันยายน พ.ศ. 2441 หลวงศิลปสารสราวุธ ถือศักดินา ๘๐๐
15 สิงหาคม พ.ศ. 2442 พันตรี
6 พฤศจิกายน พ.ศ. 2443 พระศรีณรงควิไชย ถือศักดินา ๑๐๐๐
14 พฤษภาคม พ.ศ. 2445 พันโท
15 พฤษภาคม พ.ศ. 2446 พันเอก
12 พฤศจิกายน พ.ศ. 2446 พระยาพหลพลพยุหเสนา ถือศักดินา ๑๕๐๐
12 มิถุนายน พ.ศ. 2448 พลตรี
นายหมู่ใหญ่
16 มิถุนายน พ.ศ. 2455 นายกองตรี
19 มิถุนายน พ.ศ. 2456 มหาอำมาตย์ตรี
8 กันยายน พ.ศ. 2456 พระยากำแหงสงคราม ราชราชภักดี พิริยะพาห ถือศักดินา ๑๐๐๐๐
11 พฤศจิกายน 2458 – พลโท
25 ธันวาคม พ.ศ. 2459 - นายกองเอก
8 ตุลาคม พ.ศ. 2462 พระยาพหลโยธินรามินทรภักดี คงถือศักดินา ๑๐๐๐๐
ตำแหน่ง

16 มกราคม พ.ศ. 2453 ราชองครักษ์เวร
12 เมษายน พ.ศ. 2456 ราชองครักษ์พิเศษ
12 เมษายน พ.ศ. 2456 สมุหเทศาภิบาลสำเร็จราชการมณฑลนครราชสีมา
พฤษภาคม พ.ศ. 2456 พ้นจากตำแหน่ง ผู้บัญชาการกองพลที่ ๔ มณฑลราชบุรี
26 พฤษภาคม 2456 – กราบถวายบังคมลาไปรับตำแหน่งสมุหเทศาภิบาล
4 เมษายน พ.ศ. 2458 องคมนตรี
8 ตุลาคม พ.ศ. 2462 พ้นจากตำแหน่งสมุหเทศาภิบาลมณฑลนครราชสีมา
เครื่องราชอิสริยาภรณ์

พ.ศ. 2456 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2457 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2454 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2454 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2442 –  เหรียญจักรมาลา (ร.จ.ม.)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2455 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
กองทุนการเงินระหว่างประเทศ

| --- | --- |
ตราอาร์มของกองทุนการเงินระหว่างประเทศ
ชื่อย่อ: IMF
ก่อตั้ง: 27 ธันวาคม 1945; 78 ปีก่อน (1945-12-27)
ประเภท: International financial institution
วัตถุประสงค์: Promote international monetary co-operation, ส่งเสริมการค้าระหว่างประเทศ, foster sustainable economic growth, make resources available to members experiencing balance of payments difficulties
สํานักงานใหญ่: วอชิงตัน ดี.ซี. สหรัฐ
ที่ตั้ง: ศูนย์บัญชาการอยู่ในกรุงวอชิงตัน ดี.ซี.
พิกัด: 38°53′56″N 77°2′39″W﻿ / ﻿38.89889°N 77.04417°W﻿ / 38.89889; -77.04417
ภูมิภาค : ทั่วโลก
สมาชิก  : 190 ประเทศ 
ภาษาทางการ : อังกฤษ
กรรมการผู้จัดการ: Kristalina Georgieva
หัวหน้านักเศรษฐศาสตร์: Gita Gopinath
องค์กรแม่: คณะกรรมการบริษัท
องค์กรปกครอง: สหประชาชาติ
พนักงาน  : 2,400
เว็บไซต์: www.imf.org
กองทุนการเงินระหว่างประเทศ (อังกฤษ: International Monetary Fund) หรือ ไอเอ็มเอฟ (IMF) เป็นองค์กรที่รัฐบาลของกลุ่มประเทศพันธมิตรได้ร่วมก่อตั้งขึ้น มีฐานะเป็นทบวงการชำนาญพิเศษของสหประชาชาติ โดยมีข้อบังคับว่าประเทศที่จะเป็นสมาชิกธนาคารโลก และจะต้องเป็นสมาชิกของ IMF ด้วย เริ่มเปิดดำเนินการในเดือนมีนาคม ค.ศ. 1947 ประเทศที่สมัครเป็นสมาชิกกองทุนการเงินฯ จะต้องเป็นสมาชิกขององค์การสหประชาชาติอยู่ก่อนแล้ว ในปัจจุบันมีสมาชิก 190 ประเทศ (ประเทศอันดอร์รา (Andorra) เป็นสมาชิกอันดับที่ 300 เข้าร่วมเมื่อวันที่ 16 ตุลาคม ค.ศ. 2026)
ดูเพิ่ม

ธนาคารโลก
การประชุมประจำปีสภาผู้ว่าการธนาคารโลกและกองทุนการเงินระหว่างประเทศ
แหล่งข้อมูลอื่น

International
Monetary Fund เว็บไซต์อย่างเป็นทางการ
Finance & Developm
ent นิตยสารรายสามเดือนของไอเอ็มเอฟ
รายงานประจำปีของคณะกรรมการบริหาร
World Economic Outlook Reports รยงานสรุปเศรษฐกิจโลก
สิ่งตีพิมพ์ของไอเอ็มเอฟ
| ด ค กกรรมการผู้จัดการกองทุนการเงินระหว่างประเทศ (IMF) |
| --- | --- |
 Camille Gutt  Ivar Rooth  Per Jacobsson  Pierre-Paul Schweitzer  Johan Witteveen  Jacques de Larosière  Michel Camdessus  ฮอสท์ เคอเลอร์  Rodrigo Rato  ดอมีนิก สโทรส-กาน  คริสตีน ลาการ์ด
พรรคเกษตรกร (พ.ศ. 2517)

| พรรคเกษตรกร  |
| --- | --- |

หัวหน้า: อภิรัตน์ บริบูรณ์
เลขาธิการ: ระบิล บริบูรณ์
ก่อตั้ง: 20 พฤศจิกายน พ.ศ. 2517
ถูกยุบ: 6 ตุลาคม พ.ศ. 2519 (1 ปี)
การเมืองไทย    รายชื่อพรรคการเมือง การเลือกตั้ง
พรรคเกษตรกร เป็นพรรคการเมืองที่จดทะเบียนจัดตั้งพรรคเมื่อวันที่ 20 พฤศจิกายน พ.ศ. 2517 มีอภิรัตน์ บริบูรณ์ เป็นหัวหน้าพรรค และระบิล บริบูรณ์ เป็นเลขาธิการพรรค
พรรคเกษตรกร ลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519
บทบาทของพรรค > การเลือกตั้ง พ.ศ. 2518

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคเกษตรกรได้รับเลือกตั้งสมาชิกสภาผู้แทนราษฎร จำนวน 1 คน คือ สมศักดิ์ สมบูรณ์ทรัพย์ จังหวัดราชบุรี
การยุบพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคเกษตรกร ก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด
พรรคประชาธรรม (พ.ศ. 2517)

| พรรคประชาธรรม  |
| --- | --- |
หัวหน้า: ไชยศิริ เรืองกาญจนเศรษฐ์
รองหัวหน้า: มนูญ สันติวงศ์   สมพล เกยุราพันธุ์
เลขาธิการ: นิพนธ์ วิสิษฐยุทธศาสตร์
รองเลขาธิการ: ประสาน เรืองกาญจนเศรษฐ์
ก่อตั้ง: 19 พฤศจิกายน พ.ศ. 2517
ถูกยุบ: 6 ตุลาคม พ.ศ. 2519
สภาผู้แทนราษฎร: 6 / 269
การเมืองไทย    รายชื่อพรรคการเมือง การเลือกตั้ง
พรรคประชาธรรม พรรคการเมืองที่จดทะเบียนตาม พระราชบัญญัติพรรคการเมือง พ.ศ. 2517 เป็นลำดับที่ 11/2517 โดยยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 19 พฤศจิกายน 2517  มีไชยศิริ เรืองกาญจนเศรษฐ์ เป็นหัวหน้าพรรค และมีนิพนธ์ วิสิษฐยุทธศาสตร์ เป็นเลขาธิการพรรค
การเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคประชาธรรมได้ ส.ส. ทั้งสิ้น 6 คน ได้แก่ นายสุระ ชัยวิรัตนะ (จังหวัดชัยภูมิ) นายองอาจ ตั้งสถิตชัย นายมนูญ สันติวงศ์ (จังหวัดนครราชสีมา) นายบุญเกิด นาคดี นายสมัคร เจริญรัตน์ (จังหวัดสุรินทร์) และนายไชยศิริ เรืองกาญจนเศรษฐ์ (จังหวัดอุบลราชธานี)
หลังการเลือกตั้งดังกล่าว พรรคประชาธรรมได้เข้าร่วมรัฐบาลของหม่อมราชวงศ์คึกฤทธิ์ ปราโมช โดยนายไชยศิริ เรืองกาญจนเศรษฐ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในการปรับคณะรัฐมนตรี เมื่อปี พ.ศ. 2519
การยุบพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ขี้ผึ้งห่ออาหาร

ขี้ผึ้งห่ออาหาร 17.5 ซม. x 20 ซม
ขี้ผึ้งห่ออาหาร หรือ ไขผึ้งห่ออาหาร (อังกฤษ: Beeswax wrap) เป็นวัสดุห่ออาหารที่ทำจากผ้าเคลือบด้วยขี้ผึ้ง โดยส่วนใหญ่ทำจากผ้าฝ้าย ที่เคลือบด้วยส่วนผสมของขี้ผึ้งเกรดอาหาร, ชันสน, น้ำมันมะพร้าว และน้ำมันโฮโฮบา (โจโจบา) ขี้ผึ้งห่ออาหารสามารถจัดรูปทรงได้ง่าย ยึดตัวและแนบเข้ารูปพอดีกับภาชนะได้ สามารถห่อครอบภาชนะหรือห่อผนึกบรรจุภัณฑ์อาหาร ขี้ผึ้งห่ออาหารยังเป็นทางเลือกที่ดีต่อสิ่งแวดล้อมเนื่องจากใช้ซ้ำได้ ยั่งยืนกว่าการใช้ฟิล์มพลาสติกห่อของหรือพลาสติกแบบใช้ครั้งเดียวอื่น ๆ  ซึ่งช่วยลดปัญหาสิ่งแวดล้อม เช่น มลภาวะขยะพลาสติก และขยะอาหาร
การใช้งานหลักของขี้ผึ้งห่ออาหาร คือ การถนอมอาหาร เนื่องจากมีการระบายอากาศที่ดี ซึ่งช่วยให้อาหารคงความสดได้นานขึ้นและลดการสูญเสียอาหาร  หลังจากใช้งานทุกครั้งสามารถล้างขี้ผึ้งห่ออาหาร ผึ่งลมให้แห้ง และนำกลับมาใช้ได้ โดยปกติขี้ผึ้งห่ออาหารมักจะสูญเสียประสิทธิภาพในการยึดเกาะเมื่อผ่านการใช้งานประมาณหนึ่งปี  เมื่อแผ่นขี้ผึ้งห่ออาหารสูญเสียการยึดเกาะก็สามารถนำไปหมักทำเป็นปุ๋ยได้  ขี้ผึ้งห่ออาหารได้รับการวิจารณ์ว่ามีราคาสูงในเชิงพาณิชย์ และต้องมีการดูแลรักษาในระดับสูงโดยเฉพาะเมื่อเทียบกับทางเลือกพลาสติกแบบใช้ครั้งเดียว
การใช้

ใช้ขี้ผึ้งห่ออาหารโดยจัดรูปทรง และห่อครอบบรรจุภัณฑ์อาหาร ปากภาชนะหรือถ้วยชาม และอาจต้องมีการนวดก่อนการใช้งาน ใช้ความร้อนจากอุ้งมือของเรากดให้ผ้าแรปแนบไปกับถ้วยชามและแนบไปตามรอยยับของผืนผ้ารอบ ๆ ภาชนะที่ห่อ ความอบอุ่นจากมือของคนจะช่วยทำให้ขี้ผึ้งอ่อนตัว และทำให้ขี้ผึ้งห่ออาหารอ่อนนิ่มพอที่จะผนึกรอบภาชนะหรือบรรจุภัณฑ์อาหาร
ขี้ผึ้งห่ออาหารนี้อาจไม่เหมาะสำหรับห่ออาหารโดยตรง โดยเฉพาะอาหารเนื้อสด เช่น เนื้อดิบ ปลาดิบ หรืออาหารเปียกอื่น ๆ เช่น แตงโม อาหารสดเปียกเหล่านี้สามารถวางลงในชามหรือภาชนะแล้วห่อด้วยขี้ผึ้งห่ออาหารได้ ขี้ผึ้งห่ออาหารยังใช้ในทางเลือกอื่น ๆ ได้แก่ ในแจกันดอกไม้ หรือครอบแก้วน้ำ
การใช้ > การดูแลรักษา

อายุการใช้งานของขี้ผึ้งห่ออาหารขึ้นอยู่กับความถี่ในการใช้ การล้างให้สะอาด และการดูแลรักษาที่ดีพอ ซึ่งอาจมีอายุใช้งานได้ถึง 1–3 ปีหรือนำไปชุบเคลือบขี้ผึ้งซ้ำใหม่ได้
โดยปกติสามารถเช็ดล้างขี้ผึ้งห่ออาหารด้วยน้ำและผึ่งลมให้แห้งหลังจากใช้แต่ละครั้ง หากผ้าห่อตัวต้องการการทำความสะอาดอย่างละเอียดมากขึ้นสามารถใช้สบู่ น้ำเย็นล้าง อาจใช้ฟองน้ำทำความสะอาดเบา ๆ ได้ และแขวนผึ่งลมให้แห้ง  รอยแตกในขี้ผึ้งห่ออาหารสามารถแก้ไขได้โดยวางบนถาดอบกลางแดดหรือในเตาอบและอุ่นโดยใช้ไดร์เป่าผม  กระบวนการนี้เรียกว่า 'การอุ่น' และปล่อยให้ขี้ผึ้งละลายและปั้นกลับเข้าด้วยกัน นี่เป็นการปิดผนึกรอยแตกที่เริ่มก่อตัว
การใช้ > การกำจัด

เมื่อห่อหุ้มขี้ผึ้งสูญเสียการยึดเกาะและไม่สามารถใช้ผนึกภาชนะได้อีกต่อไป ก็สามารถนำไปหมักเพื่อย่อยสลายทางชีวภาพได้ นอกจากนี้ยังสามารถนำไปใช้เพื่อจุดประสงค์อื่น ๆ เช่น ใช้ในเป็นเชื้อไฟที่มีประสิทธิภาพ
การผลิต

ขี้ผึ้งห่ออาหารทำจากผ้าฝ้ายบางที่เคลืิอบด้วยส่วนผสมของ ขี้ผึ้งเกรดอาหาร, ชันสน (rosin), น้ำมันมะพร้าว, และน้ำมันโฮโฮบา (jojobar oil) ผ้าทำหน้าเป็นเส้นใยเสริมแรงช่วยการคงรูปและรับแรงดึงไม่ให้ขี้ผึ้งแตกหรือฉีกขาดได้ง่าย การชุบหรือเคลือบขี้ผึ้งช่วยให้ผ้ากันน้ำแต่ระบายอากาศได้ ขี้ผึ้งนี้เป็นขี้ผึ้งธรรมชาติโดยเป็นส่วนที่เหลือของรังผึ้งหลังสกัดน้ำผึ้งออกแล้ว  ทำความสะอาดในหม้อนึ่งเพื่อขจัดเศษปฏิกูลของผึ้ง และเทลงในแม่พิมพ์หล่อเป็นแท่งเพื่อใช้ในภายหลัง  สำหรับการผลิตน้ำผึ้งทุกๆ 100 กรัมจะได้ขี้ผึ้งประมาณ 1 หรือ 2 กรัม น้ำมันเป็นตัวช่วยลดการแข็งตัวของขี้ผึ้งไม่แห้งแข็งเกินไป ชันสนเพื่อให้เกิดความเหนียวในการยึดเกาะภาชนะ
การผลิต > การผลิตแบบครัวเรือน

ขี้ผึ้งห่ออาหารสามารถทำในแบบพื้นบ้าน (ทำใช้เองภายในบ้าน) ได้ด้วยแผ่นผ้าฝ้ายและส่วนผสมของขี้ผึ้ง ชันสน และน้ำมัน โดยตัดผ้าฝ้ายเป็นรูปทรงและขนาดที่ต้องการ และขลิบขอบของผ้าให้เรียบร้อยไม่รุ่ย หลอมขี้ผึ้งและชันสน ผสมกับน้ำมันมะพร้าวและน้ำมันโฮโฮบา จากนั้นทาเคลือบทั้งสองด้านของผ้าฝ้ายด้วยส่วยผสมที่หลอมนั้นเป็นชั้นบาง ๆ ด้วยแปรง และตรวจการกระจายอย่างสม่ำเสมอตัวของขี้ผึ้งผสม ให้ปกคลุมทั้งผืนตลอดถึงขอบของผ้าฝ้าย  จากนั้นนำผ้าฝ้ายที่เคลือบแล้วปิดด้วยกระดาษไขแล้วรีด (ด้วยเตารีดผ้า) หรือวางผ้าไว้บนถาดอบและอบในเตาอบด้วยความร้อนประมาณ 93˚ซ เพื่อให้ขี้ผึ้งผสมหลอมซึมซาบไปทั่วในทุกอณูของเนื้อผ้า แล้วนำไปผึ่งให้แห้ง
การผลิต > การผลิตเชิงพาณิชย์

การผลิตขี้ผึ้งห่ออาหารจำนวนมากในโรงงานเชิงพาณิชย์ ยังไม่มีการพัฒนาถึงระดับอุตสาหกรรมเนื่องจากวิสัยทัศน์ของบริษัทขี้ผึ้งห่ออาหารหลายแห่ง ยังต้องการเป็นเพียงการผลิตและใช้ในระดับชุมชน  บางบริษัทได้เริ่มใช้เครื่องจักรอัตโนมัติเพื่อเพิ่มสเกลการผลิต
ในปี 2018 บริษัทเคมบริดจ์คอนซัลแทนซ์ (Cambridge Consultants) ที่ปรึกษาด้านนวัตกรรมและเทคโนโลยีของสหราชอาณาจักร ร่วมมือกับบีบีแรปส์ (BeeBee Wraps) ซึ่งเป็นบริษัทสตาร์ทอัพในสหราชอาณาจักร ได้ออกแบบกระบวนการผลิตที่ช่วยให้การผลิตเพิ่มขึ้นในขณะที่ยังคงรักษาแนวทางในการดำเนินธุรกิจซึ่งเป็นแบบค่อยเป็นค่อยไปและเห็นคุณค่าของธรรมชาติ
ผลกระทบต่อสิ่งแวดล้อม > มลภาวะจากพลาสติก

พลาสติกห่ออาหาร และวัสดุห่ออาหารรที่ใช้ครั้งเดียวอื่น ๆ (ที่รีไซเคิลไม่ได้) จะไปสิ้นสุดลงในหลุมฝังกลบขยะ (บ่อขยะ) หรือลงสู่ทะเลและมหาสมุทร ห่อพลาสติกจะใช้เวลาหลายปีในการย่อยสลายและละลายสารเคมีบางส่วนลงในทะเล และบางส่วนระเหยสู่ชั้นบรรยากาศ ซึ่งก่อให้เกิดความเสี่ยงต่อสัตว์ในธรรมชาติจากการติดรัด (เช่นแมวน้ำ หรือเต่าที่มีเชือกหรือถุงพลาสติกพันติดรอบคอ) การทับถม หรือกินเข้าไป
ขี้ผึ้งห่ออาหาร จึงอาจเป็นทางเลือกที่ยั่งยืนสำหรับการช่วยลดขยะที่ย่อยสลายยาก และนำกลับมาใช้ใหม่ได้ ดีกว่าการใช้พลาสติกแบบใช้ครั้งเดียว เช่น ถุงซิปล็อค และฟิล์มพลาสติกห่ออาหาร ขี้ผึ้งห่ออาหารมีศักยภาพในการช่วยลดขยะที่ย่อยสลายยาก และลดผลกระทบต่อสิ่งแวดล้อมจากปัญหามลภาวะจากขยะพลาสติก
การผลิตและการบริโภคพลาสติกแบบใช้ครั้งเดียวทั่วโลกเพิ่มขึ้นอย่างต่อเนื่องในช่วง 50 ปีที่ผ่านมา  จากข้อมูลของ มูลนิธิเอลเลน แมคอาเธอร์ (Ellen McArthur Foundation) ระบุว่ามีการผลิตพลาสติก 78 ล้านตันในปี 2556 เพิ่มขึ้นร้อยละ 4 จากปี 2555 และร้อยละ 40 ของจำนวนนี้ถูกฝังกลบ พลาสติกมากกว่า 8 ล้านตันระบายออกสู่มหาสมุทรต่าง ๆ ในแต่ละปี ที่สำคัญคือ แสงแดดและการเคลื่อนไหวของน้ำทะเลอาจทำให้พลาสติกแตกตัวเป็น ไมโครพลาสติก  ซึ่งการกระจายตัวของพลาสติกเหล่านี้ในมหาสมุทรส่งผลเสียต่อสิ่งมีชีวิตในทะเลและชีวิตมนุษย์เองด้วย
นับตั้งแต่ต้นศตวรรษที่ 20 เป็นต้นมา แนวโน้มสู่ความยั่งยืนได้นำไปสู่การตระหนักถึงความเสียหายที่เกิดขึ้นจากพลาสติกแบบใช้ครั้งเดียว และการปฏิบัติที่ไม่ยั่งยืนอื่น ๆ ที่อาจมีต่อสิ่งแวดล้อม  บริษัทต่าง ๆ เริ่มตระหนักถึงผลกระทบต่อสิ่งแวดล้อมมากขึ้น และได้จัดสรรทรัพยากรเพื่อความยั่งยืนมากขึ้น  บริษัท อื่น ๆ ได้เกิดขึ้นที่มุ่งเน้นการลดการใช้พลาสติกเป็นศูนย์ ขณะเดียวจัดหาทางเลือกที่ยั่งยืนแทนการใช้พลาสติก
ผลกระทบต่อสิ่งแวดล้อม > การทิ้งอาหาร

ประมาณร้อยละ 33-50 ของอาหารทั้งหมดที่ผลิตทั่วโลกถูกทิ้งโดยไม่ได้กิน (เช่น การจัดการทิ้งของหมดอายุตามคำแนะนำ การปอกส่วนที่ดูไม่น่ากินทิ้ง การกินเหลือ การประกอบอาหารและการจัดเลี้ยงอาหารมากเกินจำเป็น)  ความสูญเปล่านี้มีมูลค่าทางเศรษฐกิจกว่า 1 ล้านล้านเหรียญสหรัฐฯ (30 ล้านล้านบาท) ต่อปี  เนื่องจากอุตสาหกรรมการผลิตอาหารต้องใช้ทรัพยากรมาก ที่มาพร้อมกับผลกระทบด้านสิ่งแวดล้อมอื่น ๆ เช่น การตัดไม้ทำลายป่า (ขยายพื้นที่ในการผลิตวัตถุดิบอาหาร) มลพิษทางน้ำและอากาศ (จากการใช้น้ำในการผลิตการใช้เครื่องจักร และเคมีที่มากเกิน) และการปล่อยแก๊สเรือนกระจก  ในห่วงโซ่การผลิตและการบริโภคอาหาร "ครัวเรือน" เป็นส่วนที่สร้างขยะอาหารที่ใหญ่ที่สุด  ในโลกตะวันตกขยะอาหารกว่าร้อยละ 50 เกิดขึ้นภายในบ้าน  ในปี 2018 ชาเนส, โดเบอร์นิก และเกอเซท (Schanes, Dobernig และ Gözet) ได้ทำการทบทวนแนวทางปฏิบัติเกี่ยวกับขยะอาหารในครัวเรือนอย่างเป็นระบบและได้ข้อสรุปว่าครัวเรือนต้องเผชิญกับความขัดแย้งระหว่างความตั้งใจที่ดีในการป้องกันไม่ให้ขยะอาหารและความชอบในเรื่องรสชาติความสดความสะอาดและความปลอดภัยของอาหาร   มีการทิ้งอาหารหรืออาหารเหลือทิ้งจึงมาพร้อมกับผลกระทบด้านสิ่งแวดล้อมอื่น ๆ
การใช้งานหลักของขี้ผึ้งห่ออาหารคือ การถนอมอาหารภายในครัวเรือน ประมาณว่าอาหารประมาณ 1.3 พันล้านตันต่อปี ถูกทิ้ง ซึ่งสร้างทั้งความสูญเสียทางการเงิน และก่อให้เกิดอันตรายอย่างมากต่อสิ่งแวดล้อมและทรัพยากรธรรมชาติ ขี้ผึ้งห่ออาหารอาจเป็นส่วนหนึ่งในการลดขยะอาหารได้ เนื่องจากทำจากวัสดุที่ระบายอากาศได้ซึ่งช่วยให้อาหารคงความสดได้นานขึ้น  ขี้ผึ้งห่ออาหารมีศักยภาพในการลดขยะอาหาร จากคุณสมบัติในการต่อต้านจุลินทรีย์ที่อาจป้องกันการเน่าเสียของผลิตภัณฑ์อาหาร
ฤทธิ์ต้านเชื้อจุลินทรีย์ของขี้ผึ้งห่ออาหาร

การเน่าเสียของผลิตภัณฑ์อาหารที่เกิดจากจุลินทรีย์เป็นปัญหาสำหรับหลายภาคส่วนในอุตสาหกรรมอาหาร อาหารประมาณร้อยละ 25 ของโลกสูญเสียไปเนื่องจากกิจกรรมของจุลินทรีย์ การเน่าเสียของอาหารดังกล่าวส่งผลให้สูญเสียอาหาร เนื่องจากผลิตภัณฑ์ไม่เหมาะสมสำหรับการบริโภค ทำให้เกิดความสูญเสียทางการเงินจำนวนมาก ความก้าวหน้าทางเทคโนโลยีล่าสุดนำไปสู่การพัฒนาเทคนิคที่กำหนดเป้าหมายเพื่อป้องกันกิจกรร มและการเติบโตของจุลินทรีย์ที่ปนเปื้อนในอาหาร
คุณสมบัติในการต่อต้านจุลินทรีย์ของห่ออาหารที่มีขี้ผึ้งเป็นผลมาจากกาวชันผึ้ง (porpolis) กาวชันผึ้งเป็นวัสดุคล้ายเรซินที่ทำจากผึ้งจากตาต้นไม้
การศึกษาในปี 2560 ที่จัดทำโดย Pinto, Pankowski และ Nano ใน วารสารจุลชีววิทยาเทคโนโลยีชีวภาพและวิทยาศาสตร์การอาหาร พบว่า การห่อด้วยขี้ผึ้งสามารถป้องกันการทำงานของจุลินทรีย์ที่ปนเปื้อนในอาหารได้ โดยการยับยั้งจำนวนเซลล์ที่ทำงานได้ของแบคทีเรีย ซึ่งหมายความว่าการห่อด้วยขี้ผึ้งสามารถจำกัดการแพร่กระจายของเชื้อโรคแบคทีเรียที่มากับอาหารและมีส่วนช่วยในการป้องกันการเน่าเสียของอาหาร Pinto และคณะ ได้ทำการตรวจสอบฤทธิ์ต้านเชื้อจุลินทรีย์ของขี้ผึ้งห่ออาหารต่อแบคทีเรียเชื้อราและไวรัส ที่เป็นเชื้อที่เกิดจากอาหารพบได้ในแต่ละกลุ่มเหล่านี้
ในการตรวจจับฤทธิ์ต้านแบคทีเรียของขี้ผึ้งห่ออาหาร โดยการบ่มขี้ผึ้งห่ออาหารด้วยเซลล์แบคทีเรียในของเหลว พวกเขาใช้เชื้อ Salmonella enteritidis ซึ่งเป็นแบคทีเรียแกรมลบและ Staphylococcus aureus ซึ่งเป็นแบคทีเรียแกรมบวก และเป็นสาเหตุทั่วไปของการติดเชื้อในกระเพาะอาหาร แบคทีเรียทั้งสองได้สัมผัสกับขี้ผึ้งห่อ พบว่าการฟักไข่ด้วยขี้ผึ้งห่ออาหารทำให้จำนวนเซลล์และการทำงานของแบคทีเรียลดลง
ในการตรวจจับฤทธิ์ต้านยีสต์ของขี้ผึ้งห่ออาหาร ด้วย Saccharomyces cerevsiae สองสายพันธุ์ โดยรับการบ่มขี้ผึ้งห่ออาหารโดยใช้ของเหลว ในขั้นตอนการบ่มของเหลวจำนวนเซลล์ลดลงเล็กน้อย การลดลงนี้ไม่มากพอที่จะสรุปได้ว่าการห่อด้วยขี้ผึ้งช่วยลดการทำงานของยีสต์
เพื่อตรวจสอบความสามารถในการต่อต้านไวรัสของ Bacteriophages ขี้ผึ้งห่ออาหาร M13 และ P1 ได้รับการบ่มในขั้นตอนของเหลว ผลการศึกษาพบว่าจำนวนอนุภาค phage ที่ใช้งานลดลง การลดลงนี้ไม่มากพอที่จะสรุปได้ว่าการห่อหุ้มขี้ผึ้งมีความสามารถในการยับยั้งอนุภาคของไวรัส
ปินโต, พานโควสกี และนาโน (Pinto, Pankowski และ Nano) สรุปได้ว่าการห่อด้วยขี้ผึ้งมีคุณสมบัติในการต่อต้านแบคทีเรีย แต่ก็ไม่สามารถสรุปได้ว่ามีคุณสมบัติในการต่อต้านเชื้อรา ยีสต์ หรือการต้านไวรัส
การวิจารณ์ต่อขี้ผึ้งห่ออาหาร

ขี้ผึ้งห่ออาหารได้รับการวิพากษ์วิจารณ์ถึงการมีส่วนร่วมในการอนุรักษ์สิ่งแวดล้อมแบบผู้บริโภค การแก้ไขปัญหาพลาสติกนี้ขึ้นอยู่กับความรับผิดชอบของแต่ละบุคคล การวัดบุคคลในแง่ของความรับผิดชอบ จะไม่สนใจว่าใครและอะไรที่ก่อให้เกิดความเสียหายต่อสิ่งแวดล้อมมากที่สุดและใครที่เสี่ยงต่ออันตรายต่อสิ่งแวดล้อมในอนาคตมากที่สุด ห่อหุ้มขี้ผึ้งถูกวิพากษ์วิจารณ์ว่ามีราคาสูงเมื่อขายในเชิงพาณิชย์ โดยเฉพาะอย่างยิ่งเมื่อเปรียบเทียบกับพลาสติกแบบใช้ครั้งเดียวเช่น ฟิล์มห่ออาหาร และถุงสแน็ปล็อค เมื่อเปรียบเทียบกับพลาสติกแบบใช้ครั้งเดียวการห่อด้วยขี้ผึ้งจำเป็นต้องได้รับการบำรุงรักษามากขึ้น (เพื่อให้แน่ใจว่ายังคงสะอาดและปลอดภัยในการใช้งานและอยู่ได้นานขึ้น) ขี้ผึ้งห่ออาหารอาจไม่ยืดหยุ่นได้เพียงพอที่จะได้รับการประกันคุณภาพที่สมบูรณ์ในการถนอมอาหารให้สดเสมอ
การวิจารณ์ต่อขี้ผึ้งห่ออาหาร > ประโยชน์อื่น

นอกจากการใช้ห่อภาชนะเพื่อถนอมอาหาร ยังอาจใช้ห่อมีดหรือของมีคมในกรณีการเดินทางหรือการส่งพัสดุ, ห่อสบู่ก้อน, ใช้ปิดฝาแก้วน้ำป้องกันฝุ่นและสิ่งสกปรก, พับมุมทั้งสี่แล้วใช้เป็นถ้วยอาหารขบเคี้ยว หรือแม้แต่ใช้ความหนึบของขี้ผึ้งช่วยในการเปิดฝาขวดโหลที่เปิดด้วยมือเปล่าไม่ออก
การวิจารณ์ต่อขี้ผึ้งห่ออาหาร > ข้อจำกัด

มีข้อจำกัดคือไม่สามารถห่อของร้อนได้ในทันที และต้องเก็บให้ห่างจากแสงแดดโดยตรง
ใช้ขี้ผึ้งห่ออาหารผนึกปิดแทนฝาภาชนะ
จอห์น ควินซี แอดัมส์

| จอห์น ควินซี แอดัมส์ |
| --- | --- |
John Quincy Adams


ประธานาธิบดีสหรัฐอเมริกา คนที่ 6
ดำรงตำแหน่ง 4 มีนาคม ค.ศ. 1825 – 4 มีนาคม ค.ศ. 1829
รองประธานาธิบดี: จอห์น ซี. แคลฮูน
ก่อนหน้า: เจมส์ มอนโร
ถัดไป: แอนดรูว์ แจ็กสัน
สมาชิกวุฒิสภา ตัวแทนรัฐแมสซาชูเซตส์
ดำรงตำแหน่ง ค.ศ. 1803 – 8 มิถุนายน ค.ศ. 1808
ก่อนหน้า: โจนาธาน เมสัน
ถัดไป: เจมส์ ลอยด์
รัฐมนตรีว่าการกระทรวงการต่างประเทศ คนที่ 6 แห่งสหรัฐอเมริกา
ดำรงตำแหน่ง 22 กันยายน ค.ศ. 1817 – 3 มีนาคม ค.ศ. 1825
ประธานาธิบดี: เจมส์ มอนโร
ก่อนหน้า: เจมส์ มอนโร
ถัดไป: เฮนรี่ เคลย์
สมาชิกสภาผู้แทนราษฎรแห่งรัฐแมสซาชูเซตส์ เขตที่ 8,11 และ 12
ดำรงตำแหน่ง 4 มีนาคม ค.ศ. 1831 – 23 กุมภาพันธ์ ค.ศ. 1848
ทูตสหรัฐอเมริกาประจำสหราชอาณาจักร
ดำรงตำแหน่ง 1815–1817
ประธานาธิบดี: เจมส์ แมดิสัน
ก่อนหน้า: ริชาร์ด รัสเซลล์
ถัดไป: ริชาร์ด รัสเซลล์
ทูตสหรัฐอเมริกาประจำรัสเซีย
ดำรงตำแหน่ง 1809–1814
ประธานาธิบดี: เจมส์ แมดิสัน
ก่อนหน้า: วิลเลียม ช็อท
ถัดไป: เจมส์ เอ. บายาร์ด
ทูตสหรัฐอเมริกาประจำปรัสเซีย
ดำรงตำแหน่ง 1797–1801
ประธานาธิบดี: จอห์น แอดัมส์
ก่อนหน้า: ตำแหน่งใหม่
ถัดไป: เฮนรี่ วีตัน  (34 ปีถัดมา) 
ทูตสหรัฐอเมริกาประจำเนเธอร์แลนด์
ดำรงตำแหน่ง 1794–1797
ประธานาธิบดี: จอร์จ วอชิงตัน
ก่อนหน้า: วิลเลียม ช็อท
ถัดไป: วิลเลียม แวนส์ เมอเรย์
สมาชิกวุฒิสภาแห่งรัฐแมสซาชูเซตส์ 
ดำรงตำแหน่ง 1802–1803
 
ข้อมูลส่วนบุคคล
เกิด: 11 กรกฎาคม ค.ศ. 1767(1767-07-11) เบรนทรี รัฐแมสซาชูเซตส์    สหรัฐอเมริกา
เสียชีวิต: 23 กุมภาพันธ์ ค.ศ. 1848(1848-02-23) (80 ปี) วอชิงตัน ดี. ซี.    สหรัฐอเมริกา
ศาสนา: ยูนิแทเรียลนิสซึ่ม
พรรคการเมือง: เฟเดอรัลลิสต์  เดโมแคติก-รีพับลิกัน เนชั่นแนล รีพับลิกัน แอนตี้-มาโซนิค วิก 
คู่สมรส: หลุยส์ซา แคเธอลีน จอห์นสัน
ลายมือชื่อ: 

จอห์น ควินซี แอดัมส์ (อังกฤษ: John Quincy Adams) เป็นประธานาธิบดีคนที่ 6 ของสหรัฐอเมริกา
พรรคแนวประชาธิปไตย

| พรรคแนวประชาธิปไตย  |
| --- | --- |

หัวหน้า: ไพฑูรย์ เครือแก้ว ณ ลำพูน
รองหัวหน้า: บุญเย็น วอทอง   วรพจน์ วงศ์สง่า   สมาน ทองอร่าม   เกริก ระวังภัย
เลขาธิการ: ไพฑูรย์ เครือแก้ว ณ ลำพูน
คำขวัญ: ชาติ เกียรติภูมิ และความเป็นธรรม
ก่อตั้ง: 22 พฤศจิกายน พ.ศ. 2511
การเมืองไทย    รายชื่อพรรคการเมือง การเลือกตั้ง
พรรคแนวประชาธิปไตย เป็นพรรคการเมืองที่จดทะเบียนและมีบทบาททางการเมืองในระหว่างปี พ.ศ. 2511 - 2514 และ พ.ศ. 2519 (ใช้ชื่อว่า พรรคแนวร่วมประชาธิปไตย) โดยมี ไพฑูรย์ เครือแก้ว ณ ลำพูน เป็นหัวหน้าพรรคทั้ง 2 ครั้ง
ประวัติ

พรรคแนวประชาธิปไตย จดทะเบียนตาม พ.ร.บ.พรรคการเมือง พ.ศ. 2511 เป็นลำดับที่ 3/2511 เมื่อวันที่ 22 พฤศจิกายน พ.ศ. 2511 โดยมี ไพฑูรย์ เครือแก้ว ณ ลำพูน เป็นหัวหน้าพรรคและเลขาธิการพรรค ใช้ชื่อว่า "พรรคแนวประชาธิปไตย" ต่อมาได้มีประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง และได้มีการจัดพรรคขึ้นมาอีกครั้ง ในชื่อ "พรรคแนวร่วมประชาธิปไตย" ในปี พ.ศ. 2519 โดยจดทะเบียนตาม พ.ร.บ.พรรคการเมือง พ.ศ. 2517 เป็นลำดับที่ 49/2519 โดยจดทะเบียนพรรคการเมือง เมื่อ วันที่ 2 กุมภาพันธ์ พ.ศ. 2519 โดยมีไพฑูรย์ เครือแก้ว ณ ลำพูน เป็นหัวหน้าพรรค และเหรียญชัย จองสืบ เป็นเลขาธิการพรรค และมีกรรมการบริหารพรรคอีกหลายคน เช่น สนอง บุญไชย ประจวบ ไชยสาส์น เป็นต้น
เมื่อ พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว ส่งผลให้ทุกพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 ยังคงดำรงอยู่เหมือนเดิม แต่พรรคแนวร่วมประชาธิปไตย ก็ไม่ได้รับการฟื้นฟูแต่อย่างใด
การเลือกตั้ง พ.ศ. 2512

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคแนวประชาธิปไตย ได้รับเลือกตั้งมีที่นั่งในสภาผู้แทนราษฎร จำนวน 8 ที่นั่ง จากจังหวัดลำปาง (1 คน) ศรีสะเกษ (1 คน) อุบลราชธานี (5 คน) และพัทลุง (1 คน) ต่อมามีการเลือกตั้งซ่อมที่จังหวัดร้อยเอ็ด ทำให้พรรคฯ มีจำนวนที่นั่งเพิ่มขึ้นเป็น 9 ที่นั่ง
การเลือกตั้ง พ.ศ. 2519

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ทางพรรคแนวร่วมประชาธิปไตย ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภา 1 ที่นั่ง คือ ไพฑูรย์ เครือแก้ว ณ ลำพูน จากจังหวัดลำปาง
พรรคสหประชาไทย

| พรรคสหประชาไทย  |
| --- | --- |

หัวหน้า: ถนอม กิตติขจร
รองหัวหน้า: ประภาส จารุเสถียร ประเสริฐ รุจิรวงศ์ พจน์ สารสิน
เลขาธิการ: ทวี จุลละทรัพย์
รองเลขาธิการ: กฤษณ์ สีวะรา แสวง เสนาณรงค์ พิชัย กุลละวณิชย์
กรรมการบริหาร: เสริม วินิจฉัยกุล จิตติ นาวีเสถียร ทวี แรงขำ หม่อมหลวงชูชาติ กำภู มาลัย หุวะนันทน์ กฤช ปุณณกันต์ จรูญ เฉลิมเตียรณ  บุญชู จันทรุเบกษา สง่า กิตติขจร ถนัด คอมันตร์
นายกรัฐมนตรี: จอมพลถนอม กิตติขจร (2512–2514)
คำขวัญ: ไทยอยู่คู่ฟ้า ไทยพัฒนา ไทยสามัคคี
ก่อตั้ง: 24 ตุลาคม พ.ศ. 2511
ถูกยุบ: 19 พฤศจิกายน พ.ศ. 2514 (3 ปี 26 วัน)
ที่ทำการ: 1/226 ถนนศรีอยุธยา แขวงดุสิต เขตดุสิต กรุงเทพมหานคร
อุดมการณ์: ประชาธิปไตย
สภาผู้แทนราษฎร พ.ศ. 2512: 74 / 219
การเมืองไทย    รายชื่อพรรคการเมือง การเลือกตั้ง
พรรคสหประชาไทย (ตัวย่อ:  ส.ป.ท.) เป็นพรรคการเมืองที่ก่อตั้งเมื่อวันที่ 24 ตุลาคม พ.ศ. 2511 ก่อตั้งโดยจอมพลถนอม กิตติขจร ผู้บัญชาการทหารสูงสุดและรัฐมนตรีว่าการกระทรวงกลาโหม และพลเอกประภาส จารุเสถียร ผู้บัญชาการทหารบกและรัฐมนตรีว่าการกระทรวงมหาดไทย
ในการเลือกตั้งทั่วไปของไทย พ.ศ. 2512 พรรคสหประชาไทยได้ที่นั่งมากที่สุดในการเลือกตั้งคือ 74 ที่นั่ง จากทั้งหมด 219 ที่นั่ง พรรคถูกยุบระหว่างการรัฐประหารตัวเองของจอมพลถนอมและพลเอกประภาสเมื่อวันที่ 17 พฤศจิกายน พ.ศ. 2514 ซึ่งทำให้กลับสู่ระบอบเผด็จการทหาร
หลังจากการลุกฮือของประชาชนในเดือนตุลาคม พ.ศ. 2516 ซึ่งโค่นล้มจอมพลถนอม จอมพลประภาสและพันเอกณรงค์ กิตติขจร บุตรชายของจอมพลถนอมและบุตรเขยของจอมพลประภาส อดีตสมาชิกพรรคสหประชาไทยที่มีแนวคิดเสรีนิยมบางคนได้เข้าร่วมกับพรรคกิจสังคม ในขณะที่อดีตเลขาธิการพรรคและผู้บัญชาการทหารสูงสุดคือ พลอากาศเอกทวี จุลละทรัพย์ และอดีตรองเลขาธิการพรรคและผู้บัญชาการทหารบกคือ พลเอกกฤษณ์ สีวะรา สนับสนุนพรรคธรรมสังคม